Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8481

c) Ráismer a magyarság jelképeire: meg tudja nevezni a Szent Koronát és Koronázási jelvényeket: a jogart, az országalmát, a kardot és a koronázási palástot. Tudja, hol őrzik ezeket. Ismeri a nemzeti zászló színeinek jelentését. Be tudja mutatni az állami címerünk heraldikai jellemzőit, azok jelentését. Ismeri a magyar Himnusz és Szózat (a vers és a zenemű) szerzőit, a keletkezés idejét. Fel tudja idézni a művek egész szövegét, el tudja énekelni a dallamukat. A magyarság ereklyéi közül meg tudja nevezni, és fel tudja ismerni mindegyik tanult magyar ereklyét.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes